Physoplectus

Physoplectus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende 
Bittesmå (gjerne 1-2 millimeter), blanke, mørkbrunlige kortvinger. Kroppen er pæreformet. Hodet er trapesformet, med små, runde fasettøyne og groper i pannen. Antennene er middels kraftige. Maksillepalpene er lange, det ytterste leddet ganske stort. De ytterste leddene danner en kølle. Pronotum er forholdsvis lite, med rundede sider, bredest omtrent i midten, med runde, dype groper. Dekkvingene dekker omtrent halve bakkroppen, er blanke og rundede. Bakkroppsleddene er ganske korte, det aller meste av den synlige delen av bakkroppen er dekket av ett ryggledd. Beina er nokså lange, leggene litt krumme.

Levevis 
Disse billene lever på havstrender.

Utbredelse 
Slekten er vidt utbredt i tropene og forekommer i Afrika (Somalia), på øyer i Indiahavet (Mauritius, Réunion), i Japan (Ryukyuøyene), i Australia,  på Ny-Guinea, Ny-Caledonia og i Polynesia (Selskapsøyene).

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Gruppen Brachyglutini Raffray, 1904
 Slekten Physoplectus Reitter, 1882
 Physoplectus armipes (Raffray, 1882)
 Physoplectus gomyi (Leleup, 1969)
 Physoplectus gourvesi (Besuchet, 1975)
 Physoplectus homaliinus (Fauvel, 1903)
 Physoplectus irritans Chandler, 2001
 Physoplectus miyakei Sawada, 1992
 Physoplectus pardii (Castellini, 1974)
 Physoplectus reikoae Sawada, 1992
 Physoplectus vinsoni (Jeannel, 1954)

Eksterne lenker 
 

Køllebiller
Biller formelt beskrevet i 1882
New Zealands insekter
Dyr formelt beskrevet av Edmund Reitter